CELEX: 62006CA0456
Language: fi
Date: 2008-04-17 00:00:00
Title: Asia C-456/06: Yhteisöjen tuomioistuimen tuomio (neljäs jaosto) 17.4.2008 (Bundesgerichtshofin (Saksa) esittämä ennakkoratkaisupyyntö) — Peek & Cloppenburg KG v. Cassina S.p.A. (Tekijänoikeus — Direktiivi 2001/29/EY — 4 artiklan 1 kohta — Teoksen alkuperäiskappaleen tai sen kopion levitys yleisölle myymällä tai muutoin — Tekijänoikeudella suojattujen huonekalujen kopioiden käyttö myyntitilassa näytteille pantuina huonekaluina sekä koristeena näyteikkunassa — Omistus- tai hallintaoikeutta ei ole luovutettu)

7.6.2008   
            
            
               FI
            
            
               Euroopan unionin virallinen lehti
            
            
               C 142/7
            
         Yhteisöjen tuomioistuimen tuomio (neljäs jaosto) 17.4.2008 (Bundesgerichtshofin (Saksa) esittämä ennakkoratkaisupyyntö) — Peek & Cloppenburg KG v. Cassina S.p.A.
   (Asia C-456/06) (1)
   
   (Tekijänoikeus - Direktiivi 2001/29/EY - 4 artiklan 1 kohta - Teoksen alkuperäiskappaleen tai sen kopion levitys yleisölle myymällä tai muutoin - Tekijänoikeudella suojattujen huonekalujen kopioiden käyttö myyntitilassa näytteille pantuina huonekaluina sekä koristeena näyteikkunassa - Omistus- tai hallintaoikeutta ei ole luovutettu)
   (2008/C 142/10)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesgerichtshof
   Pääasian asianosaiset
   
      Kantaja: Peek & Cloppenburg KG
   
      Vastaaja: Cassina S.p.A.
   Oikeudenkäynnin kohde
   Ennakkoratkaisupyyntö — Bundesgerichtshof — EY 28 artiklan ja EY 30 artiklan sekä tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY (EYVL L 167, s. 10) 4 artiklan 1 kohdan tulkinta — Tekijänoikeudella suojattujen huonekalujen kopioiden käyttö myyntitilassa näytteille pantuina huonekaluina sekä koristeena näyteikkunassa ilman oikeudenhaltijan lupaa — Tämän käytön luokittelu ”yleisölle levityksen muodoksi”, kun omistus- tai hallintaoikeutta ei ole luovutettu
   Tuomiolauselma
   Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY 4 artiklan 1 kohdassa tarkoitettu käsite teoksen alkuperäiskappaleen tai sen kopion levitys yleisölle muutoin kuin myymällä merkitsee yksinomaan tämän kappaleen omistusoikeuden luovuttamista. Näin ollen pelkästään se, että yleisölle annetaan mahdollisuus käyttää tekijänoikeudella suojatun teoksen kopioita tai että kyseisiä kopioita on julkisesti esillä ilman, että yleisö voi edes käyttää niitä, ei voi muodostaa tällaista levitysmuotoa.
   
      (1)  EUVL C 326, 30.12.2006.